text: Consell de joves - Parets del Vallès
  Portada > Temes > Educació > Accions educatives amb participació ciutadana > Consell de joves
  El Consell de Joves de Parets es un òrgan consultiu i de participació dels nois i noies de 3r i 4t d'ESO de Parets del Vallès, amb l'objectiu de contribuir amb la seva visió a millorar el seu entorn més proper i alhora aprendrendre els valors de la participació cívica i democràtica
  Les funcions i els objectius del Consell de Joves són:
  Facilitar l'expressió de les opinions dels nois i noies de 3r i 4t d'ESO en relació a la seva ciutat i altres temes afins que els preocupin, així com promoure que aquesta opinió sigui coneguda i escoltada en les decisions que prenen les institucions sobre la vida municipal.
  Fomentar entre els nois i noies el sentit de pertinença a la vila de Parets i el compromís crític i actiu amb la millora de la seva realitat social.
  Promoure la participació dels nois i noies en els seus entorns més propers i, particularment, en els centres educatius dels quals formen part, tot afavorint també la interrelació entre els diferents centres de la ciutat.
  Contribuir mitjançant la seva participació a la millora de la societat i la vila de Parets.
  Estimular la posada en pràctica dels valors de la participació, el diàleg i la democràcia com a instruments de millora i cohesió social
  L'Ajuntament informarà i consultarà el Consell de Joves en tots els temes que tinguin relació directa o indirecta amb l'adolescència o aquells que es cregui que la seva visió pot tenir una aportació qualitativa, alhora que escoltarà i considerarà les aportacions i demandes del Consell.